Robbie Fleck, aan die ander kant, verdien ŉ pluimpie vir die samespel onder die Stormers waar hy grootliks ŉ nuwe agterlyn ingespan het, en met Wilco Louw op die vaskop gewaag het en na die tyd tevrede kon glimlag.
ŉ Hele paar keer is die Bulls, met die losskrum reeds gewen, eenvoudig van die bal af gestoot vir goeie omkeerbesit aan die Stormers. Die Stormers se kaptein Siya Kolisi, loshande die beste losvoorspeler op die veld, was die man wat veral met hierdie oorstoottaktiek besit help wen het.
Daar sal in Pretoria beslis werk gemaak moet word van die vaste voorspelers wat nie net rondstaan en wag vir die bal nie. Iemand moet eers die goeie besit verseker.